**** CÃ­mlap

**Budapest Főváros Önkormányzata Magyar Kerékpárosklub**

Iktatószám: Iktatószám:

**EGYÜTTMŰKÖDÉSI MEGÁLLAPODÁS**

amely létrejött egyrészről

Budapest Főváros Önkormányzata (1052 Budapest, Városház utca 9-11., Törzskönyvi azonosító szám: 735638, Adószám:15735636-2-41, KSH statisztikai számjel: 15735636-8411-321-01, ÁHTI azonosító: 745192, képviseli: Tarlós István főpolgármester) – a továbbiakban: Fővárosi Önkormányzat

másrészről

a Magyar Kerékpárosklub (székhelye: 1137 Budapest, Radnóti Miklós u. 29., Nyilvántartási szám: 9923/2013 Adószám: 18245402-2-41, KSH statisztikai számjel: 18245402 9312 521 01 képviseli: Kürti Gábor elnök) – a továbbiakban: Kerékpárosklub

(együttes említésük esetén a továbbiakban: **Felek**) között az alulírott helyen és időben, az alábbiak szerint:

**PREAMBULUM**

Felek kijelentik, hogy a 2018. június 20-án aláírt Szándéknyilatkozatban foglaltaknak megfelelően együttműködési megállapodást kötnek a Főváros közlekedésével, annak szabályozottságával, valamint szervezésével összefüggésben, amellyel azt a közös célt és társadalmi érdeket kívánják érvényre juttatni, mely alapján a Fővárosi Önkormányzat *a Magyarország helyi önkormányzatairól szóló 2011. évi CLXXXIX. törvényből, a közúti közlekedésről szóló 1988. évi I. törvényből és a személyszállítási szolgáltatásokról szóló 2012. évi XLI. törvényből* levezethető kötelező közlekedésszervezési és szabályozási feladatait a közlekedésben részt vevő érdekképviseleti szervekkel együttműködve, érdekeik figyelembe vétele mellett láthassa el, megteremtve ezzel a Főváros közlekedésének biztonságossá és hatékonnyá tételét a lakosság számára, bármely közlekedési módot válasszák is, de különös tekintettel a védtelen közlekedőkre.

**I. AZ EGYÜTTMŰKÖDÉS CÉLJA**

Az együttműködés kiemelt célja, hogy teljesüljenek a Főváros Önkormányzat Balázs Mór tervében és Budapest 2030 Hosszútávú Városfejlesztési Koncepciójában kitűzött forgalmi részarány célok, illetve, hogy Budapest egyre élhetőbbé, közúthálózata és közterületei pedig kerékpárosbaráttá váljanak, ami a kerékpárral nem közlekedő városlakók érdekét is szolgálja.

A Fővárosi Önkormányzat a közlekedést befolyásoló és meghatározó új körülmények figyelembe vételével törekszik a Főváros teljes közigazgatási területén ellátandó közúthálózat üzemeltetési, parkolás feltételrendszerével összefüggő vagy egyéb, a közlekedési beruházásokkal kapcsolatos forgalomszervezési feladatainak ellátására, melynek része a fővárosi szintű szabályozás fővárosi közgyűlési rendeletben történő kialakítása, illetve a magasabb rendű jogszabályok módosításának szakmai szempontú kezdeményezése.

Amellett, hogy a Fővárosi Önkormányzat a technika fejlődésével megjelenő új közlekedési eszközök közlekedésben való részvételének szabályozottságát kiemelten fontosnak tarja, a fentiek alapján a kerékpárral közlekedők érdekeinek érvényre jutása a Felek számára éppúgy fontos, mint a közösségi közlekedésben, az autós vagy a gyalogos közlekedésben résztvevők érdekképviselete. Emellett az együttműködés célja a fenntartható közlekedési eszközökkel összefüggő környezettudatos közlekedést elősegítő új elvek és nemzetközi tapasztalatok felkutatása, és alkalmazási lehetőségek szakmai véleményezése.

Ezzel összhangban a Felek fő célkitűzésként fogalmazzák az egyes közlekedésben részt vevő szereplők együttműködő közlekedésre való ösztönzését.

A Kerékpárosklub fő célkitűzésként fogalmazza meg, hogy kortól, nemtől, lakhelytől függetlenül bárki számára elérhető, biztonságos és vonzó alternatívává váljon a kerékpárral való közlekedés a Fővárosban–azzal, hogy a szervezet együttműködésre törekszik a jogalkotóval és az érdekképviselet társszervezeteivel, hogy a lehető leghatásosabban érvényesítse a kerékpárral közlekedők érdekeit. A szervezet célul tűzte ki azt is, hogy az egyesület valamennyi, a közlekedést és a mobilitást érintő jogszabály megalkotásánál kifejezze véleményét, illetve érvényesítse az általa képviseltek érdekeit.

Az együttműködésben a Fővárosi Önkormányzat oldalán stratégiai szinten közreműködik a BKK Zrt., mint kijelölt közlekedésszervező, operatív szinten pedig a Fővárosi Önkormányzattal kötött közszolgáltatási szerződés alapján a fővárosi közútkezeléshez kapcsolódó üzemeltetési és fenntartási, feladatokkal kapcsolatos közszolgáltatások, a közútkezeléshez kapcsolódó igazgatási, ellenőrzési és vizsgálati feladatokkal, valamint, behajtási és parkolási rendszerek működtetésével kapcsolatos közszolgáltatások ellátásával megbízott Budapest Közút Zrt., valamint a Fővárosi Közgyűlés 1166/2015 (IX.30.) Főv. Kgy. számú határozata szerint a nem kijelölt közlekedésszervezői és közútkezelői státuszához kapcsolódó feladatok racionalizálása és átszervezése tárgyában hozott döntése alapján az ellenőrző közútkezelői és baleset-megelőzési feladatokat ellátó Fővárosi Önkormányzati Rendészeti Igazgatóság (FÖRI) is (továbbiakban együtt: szakmai szervezetek). A Fővárosi Önkormányzat megfelelő módon gondoskodik az említett szakmai szervezetek együttműködésben való közreműködéséről.

**II. AZ EGYÜTTMŰKÖDÉS TÁRGYA**

**ÁLTALÁNOS RENDELKEZÉSEK**

1. A Fővárosi Önkormányzat az együttműködés keretében arra törekszik, hogy a kerékpárral való közlekedés társadalmi és környezeti hasznainak figyelembe vételével, valamint a Balázs Mór terv célkitűzéseinek eléréséhez szükséges arányban – a Kerékpárosklubon keresztüli közreműködésével – szervezett keretek között kapjon lehetőséget a Főváros közlekedésével összefüggő intézkedések és jogalkotási folyamatok véleményezésében.

A Felek vállalják, hogy az együttműködést érintő témakörökben véleményezésre megküldött jogszabály-tervezeteket szakértői (szakmai) szinten egyeztetik.

**A FELEK KÖTELEZETTSÉGEI ÉS FELADATAI**

1. Felek kinyilvánítják szándékukat, hogy együttműködésre törekszenek egymással és ennek érdekében, ha szükséges – elsődlegesen az itt rögzített témacsoportokban – a feladatokat tartalmazó egyedi megállapodásokat is kötnek.
2. **Az együttműködés keretében a Fővárosi Önkormányzat:**
3. A Fővárosi Önkormányzat SZMSZ-ében meghatározott szakmai egyeztetés és koordináció keretein belül, e tárgykörben a kerékpárosokat érintő önkormányzati rendelet-tervezeteket – a jogszabályban meghatározott körön túl – a szakmai szervezetek útján, véleményezésre megküldi a Kerékpárosklub részére.
4. A Fővárosi Önkormányzat szakmai támogatást nyújt a Kerékpárosklub hazai és nemzetközi közlekedési tárgyú konferenciákon való részvételéhez, részt vesz a konferenciák szakmai anyagainak kidolgozásában.
5. A Főváros közlekedésével összefüggő, átfogó, stratégiai közlekedésszervezési elvek szakmai szervezeteken keresztüli kidolgozásában, valamint a Főváros közlekedését érintő hatástanulmányok elkészítése során biztosítja a Kerékpárosklub képviselőjének egyeztetéseken való részvételét, és a véleményalkotás lehetőségét.
6. A Fővárosi Önkormányzat – a Kerékpárosklubon keresztül – meghallgatja a kerékpárral közlekedők véleményét, különösen a forgalomszervezési kérdések közlekedésbiztonsági hatásairól.
7. Fővárosi Önkormányzat vállalja, hogy az ellenőrzésre jogosult szervezetek bevonásával kezdeményezi a kerékpárforgalmi létesítményeket jogosulatlanul igénybe vevő közlekedési szereplőkkel szembeni intézkedések megtételét. Ugyanez vonatkozik a kerékpárosok által jogtalanul igénybe vett területek vonatkozásában is.
8. A Fővárosi Önkormányzat, elsősorban szakmai szervezeteinek képviselői útján, – meghívásra – lehetőség szerint részt vesz a Kerékpárosklub által szervezett, megállapodásban rögzített feladatokkal összefüggő konferenciákon.
9. **Az együttműködés keretében a Kerékpárosklub:**
10. A Fővárosi Önkormányzat közlekedésre vonatkozó, Kerékpárosklub részére megküldött szabályozási tervezeteit határidőre szakmailag véleményezi.
11. Igény szerint szakmai előkészítő tevékenységével segíti a Fővárosi Önkormányzat e tárgykört érintő jogszabály-módosítási vagy jogalkotási kezdeményezéseit.
12. A Kerékpárosklub tagjaitól érkezett, fővárosi közlekedést érintő érdemi észrevételeket, tapasztalatokat véleményezi, majd összefoglalva tájékoztatja a Fővárosi Önkormányzatot a forgalomtechnikai és közlekedésszervezési változások gyakorlati hatásáról, tapasztalatairól.
13. Rendszeresen tájékoztatja a kerékpározás iránt érdeklődő tagjait a megállapodással érintett, aktuális önkormányzati rendelet-módosításokról, egyéb jogszabályváltozásokról, felhívja a kerékpárral közlekedők figyelmét az együttműködő közlekedésre.
14. Tagjain keresztül vállalja a kerékpárforgalmi létesítmények, kerékpározható úthálózat, illetve a város használhatóságát befolyásoló körülmények jelzését a Fővárosi Önkormányzat szakmai szervezeteinek.
15. Lehetőséget biztosít arra, hogy a Fővárosi Önkormányzat, a meghívott képviselője útján, tanácskozási joggal részt vegyen a Kerékpárosklub által szervezett konferenciákon.
16. Hatékonyan közreműködik a kerékpáros kultúra színvonalának emelésében, a KRESZ előírások kerékpárosok részéről történő szigorú és következetes betartásának érvényesítésében továbbá vállalja ennek érdekében nevelő célzatú kampányok szervezését, ennek egyéb közlekedési módok (elsősorban a gyalogos közlekedés) résztvevőinek biztonságára történő fokozottabb figyelemfelhívás útján is, a forgalomszervezési szempontok teljes körű mérlegelésével.
17. **A Felek az együttműködés keretében közösen vállalják:**
18. Stratégiai és operatív szinten együttműködnek a közlekedésfejlesztés területén. (Hálózatfejlesztés, eszközváltás a kerékpár és a közösségi közlekedési járművei között, közbringa, tervpályázatok, BMT által előirányozott 10 % részesedés a közlekedési munkamegosztásban megvalósítása)
19. Közlekedésszervezéssel kapcsolatos szervezeti szintű tapasztalatok cseréjét a Magyar Autóklub bevonásával.
20. Az együttműködést érintő témakörökben véleményezésre megküldött jogszabály-tervezeteket szakértői szinten egyeztetik a Magyar Autóklub bevonásával.
21. A Felek közös megoldást keresnek a kerékpárforgalmi létesítmények szabályos használatára.
22. Felek közösen lépnek fel az intermodális közlekedési szemlélet kialakítása, a fenntartható közlekedési módok népszerűsítése, és a kölcsönösen együttműködő közlekedés elterjedése érdekében.

**A KAPCSOLATTARTÁS MÓDJA**

1. Az együttműködési megállapodás megkötése, illetve az együttműködés eredményes megvalósítása érdekében a Felek az 1. számú mellékletében meghatározott kijelölt kapcsolattartók útján folyamatos kapcsolatot tartanak.

**III. ZÁRÓ RENDELKEZÉSEK**

1. Felek tudomásul veszik, hogy az információs önrendelkezési jogról és az információszabadságról szóló 2011. évi CXII. törvény 27. § (3)-(3a) bekezdése alapján jelen megállapodás tartalma közérdekű, illetve közérdekből nyilvános adatnak minősül, és az nem minősül üzleti titoknak. Az esetleges nyilvánosságra hozatal azonban nem eredményezheti az olyan adatokhoz – így különösen a védett ismerethez – való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve, hogy az nem akadályozza meg a közérdekből nyilvános adat megismerésének lehetőségét. Felek az arra irányuló kérelem esetén kötelesek jelen megállapodás közérdekű, ill. közérdekből nyilvános adatnak minősülő tartalmára vonatkozóan tájékoztatást adni.
2. Jelen megállapodás – mellékletével együtt – 6 (hat) számozott oldalból áll és 4 (négy) eredeti, egymással teljes egészében megegyező példányban készült, melyből 2 (kettő) - 2 (kettő) példány illeti meg a Feleket. Jelen megállapodást a Felek, mint szándékukkal és akaratukkal mindenben megegyezőt, együttes értelmezés után jóváhagyólag írják alá.

|  |  |
| --- | --- |
| Budapest, 2018. ………………hó …… nap | Budapest, 2018. ………………hó …… nap |
| ……………………………………  **Magyar Kerékpárosklub**  Kürti Gábor  elnök | ……………………………………  Budapest Főváros Önkormányzata  Tarlós István főpolgármester  megbízásából  dr. Szeneczey Balázs  főpolgármester-helyettes |
|  | Láttam:  ………………..………..……………  Sárádi Kálmánné dr. főjegyző |
|  |  |

*A Megállapodás 1. számú melléklete*

**Kapcsolattartók**

|  |  |  |  |  |
| --- | --- | --- | --- | --- |
| ***Fővárosi Önkormányzat*** *részéről:* | | | | |
| Általános kérdésekben | | név: | | dr. Pető György igazgató |
| telefon: | | +36 1 3017501 |
| e-mail: | | [igazgato@bfkf.hu](mailto:igazgato@bfkf.hu) |
| Szakmai kérdésekben | | név: | | Németh László főosztályvezető |
| telefon: | | +36 1 3721132 |
| e-mail: | | NemethL@budapest.hu |
| **Magyar Kerékpárosklub** részéről: | | | | |
| Általános kérdésekben | név: | | Kürti Gábor | |
| telefon: | | +36 30 991 9989 | |
| e-mail: | | kurti.gabor@kerekparosklub.hu | |
| Szakmai kérdésekben | név: | | Molnár Berta | |
|  | telefon: | | +36302918458 | |
|  | e-mail: | | molnar.berta@kerekparosklub.hu | |

**A szakmai szervezetek kijelölt kapcsolattartói:**

|  |  |  |
| --- | --- | --- |
| **A BKK (Budapesti Közlekedési Központ) Zrt.** részéről: | | |
| Általános kérdésekben | név: | Dr. Dabóczi Kálmán vezérigazgató |
| telefon: | +36 1 2353006 |
| e-mail: | bkk@bkk.hu |
| **A Budapest Közút Zrt.** részéről: | | |
| Általános kérdésekben | név: | Dr. Almássy Kornél vezérigazgató |
| telefon: | +36 1 459 68 00 |
| e-mail: | budapestkozut@budapestkozut.hu |
| Szakmai kérdésekben: | név: | Szabó Gábor |
| telefon: | +36 1 776 61 31 |
| e-mail: | budapestkozut@budapestkozut.hu |
| **Fővárosi Önkormányzati Rendészeti Igazgatóság** részéről: | | |
| Általános kérdésekben | név: | Hermann Gábor Szolgálati igazgatóhelyettes |
| telefon: | +36 1 3017500 |
| e-mail: | Hermann.Gabor@fori.hu |